ด่วน! “ศักดิ์สยาม” แอดมิท รพ.บุรีรัมย์ หลังไข้สูง 38 องศา ลุ้นผลตรวจ รับเสี่ยงติดโควิด
ด่วน! “ศักดิ์สยาม” แอดมิท รพ.บุรีรัมย์ หลังไข้สูง 38 องศา ลุ้นผลตรวจ รับเสี่ยงติดโควิด
ด่วน! “ศักดิ์สยาม” แอดมิท รพ.บุรีรัมย์ หลังไข้สูง 38 องศา ลุ้นผลตรวจ รับเสี่ยงติดโควิด
7 เม.ย. 2564

ผู้สื่อข่าวรายงานว่า หลังจากที่นายศักดิ์สยาม ชิดชอบ รัฐมนตรีว่าการกระทรวงคมนาคม (รมว.คมนาคม) ขอกักตัวเองเป็นเวลา 14 วัน ไม่ได้เข้าร่วมประชุมคณะรัฐมนตรี (ครม.) วันนี้ (7 เม.ย.64) เนื่องจากพบผู้ปฏิบัติงานสำนักงานรมว.คมนาคม ซึ่งเป็นทีมงานหน้าห้องติดเชื้อโควิด-19 นั้น
ล่าสุดมีรายงานจากแหล่งข่าว ระบุว่า เมื่อช่วงเช้าที่ผ่านมา นายศักดิ์สยาม มีไข้สูงถึง 38 องศาเซลเซียส จึงเดินทางไปรับการรักษาที่โรงพยาบาลแห่งหนึ่งใน จ.บุรีรัมย์ และต้องนอนรักษาตัวที่โรงพยาบาลดังกล่าว โดยแพทย์ได้ทำการเจาะเลือดไปตรวจอีกครั้ง หลังจากที่วานนี้ (6 เม.ย.) ได้เข้ารับการตรวจหาเชื้อโควิด-19 แต่ผลไม่พบเชื้อ
โดยขณะนี้อยู่ระหว่างรอผล ซึ่งนายศักดิ์สยามเองคาดว่าตนเองมีแนวโน้มที่จะติดเชื้อโควิด-19 เพราะสัมผัสใกล้ชิดกับหน้าห้องคนดังกล่าวมาก